title: Teresa Perales
text: Teresa Perales Fernández (Zaragoza, Aragón, 29 d'aviento de 1975) ye una nadadora paralimpica aragonesa ganadora de vintisiet medallas en os Chuegos Paralimpicos, politica (ex-deputada d'as Cortz d'Aragón) y escritora.. Entre atros premios cal destacar que en 2009, fue condecorata por os reis d'Espanya con a Reyal Orden d'o Merito Esportivo en a suya categoría de medalla d'oro,<ref name="diarioequipo.com"> Teresa Perales y Félix Brocate, distinguidos por la Real Orden del Mérito Deportivo, Diario Equipo, 23 d'abril de 2009. Acceso: 20 de agosto de 2010.</ref> y en l'anyo 2021 se li atorga o Premio Princesa d'Asturias d'os Esportes por o suyo excepcional palmarés esportivo y a o suyo profundo, activo y valient compromiso social y por o que tamién se reconoixe o esfuerzo y a capacidat de superación de tot un colectivo.
  
  Ye casada con o periodista aragonés Mariano Menor. A voda se celebró lo 8 de chinero de 2005 en a Basilica d'o Pilar de Zaragoza.
  
   Trachectoria esportiva
  
  Naixió de Zaragoza o 29 d'aviento de 1975. A suya paraplexia no l'ha privau de desembolicar una brilantisma carrera esportiva. Con 19 anyos, Teresa perdió a movilidat dende a cintura enta abaixo, por causa d'una neuropatía. Dimpués de bells meses, Teresa aprendió a nadar y en cosa d'un anyo empecipió a competir. Entrevista a Teresa Perales. Prencipió a destacar en 1998 quan, en os Campionatos d'o Mundo de Nueva Zelanda, se fació con o bronze en 50 metros libres. A l'atro anyo ya aconsiguió quantas medallas en os Campionatos Europeus: medalla de bronze en 50 y 100 libres, y en 50 estilo paixarela; y medalla d'archent en 200 libres, 4x50 libres y 4x50 estilos.
  La suya consagración arriba en l'anyo 2000, quan acude ta os Chuegos Paralimpicos de Sydney. Astí aconsigue quatro medallas de bronze -100 y 200 libres, 50 espalda y 50 libres- y l'archent en 50 metros paixarela.
  
   Atenas 2004 
  En os Chuegos Paralimpicos d'Atenas 2004, Teresa Perales fació l'actuación mas destacada dica alavez. I aconsiguió tres medallas de bronze -100 braza, 50 espalda y 50 libre-, l'archent en 4x50 relevos, y os oros en 50 metros paixarela y 100 metros libres.
  
   O periodo 2004-2008 
  Dos anyadas mas tardi, en o Campionato d'o Mundo celebrau en Sudafrica, se fació con o bronze en 50 metros libres y espalda, y con l'archent en 50 metros paixarela.
  
  En noviembre de 2007, en o Campionato Britanico de Natación en Piscina Curta, Teresa batió os records d'o mundo de 100 y 200 metros libres de natación adaptada, y asinas conquirió dos nuevos oros a os que habría que sumar atros dos que en ganó a l'atro'l día en as prebas de 50 metros paixarela y 50 metros libres.
  
  Entre os días 28 y 30 de marzo de 2008, Teresa aconsiguió tres medallas d'oro en tres prebas disputadas en o French Swimming Championships, Open Internacional de natación celebrau en a ciudat francesa de Nancy.
  
   Pekín 2008 
  En os Chuegos Paralimpicos de Pekín 2008 estió a on a nadadora aragonesa se coronó como una d'as prencipals figuras d'a cita olimpica con tres medallas d'oro (en 50, 100 y 200 metros libres), una d'archent (en os 50 espalda) y una de bronze (en 100 braza) y antiparte, dos récords mundials. La nadadora Teresa Perales logra una segunda medalla en Pekín, Aragon Digital, 8 de setiembre de 2008. Acceso: 20 d'agosto de 2010.
  
  Ixas 5 medallas fuoron una gran fita en a historia d'o esporte aragonés. Con ellas, Teresa Perales se tornaba en a esportista espanyola con mas medallas en os Chuegos Olimpicos.
  
  O 17 de septiembre de 2008, Teresa fue esleyida, por votación d'os esportistas paralimpicos, miembro d'o Consello d'Esportistas d'o Comité Paralimpico Internaciona.
  
   Londres 2012 
  O 29 d'agosto, estió a portiadora d'a bandera d'a delegación espanyola en a ceremonia d'inauguración d'os Chuegos Paralimpicos de Londres 2012.
  
   Titols  
   En citas olímpicas —Sídney 2000, Atenas 2004, Pekín 2008 y Londres 2012— ha aconseguiu deciueito medallas:
   5 d'oro.
   4 d'archent.
   9 de bronze.
   En os campionatos mundiales de 1998, 2002 y 2006, antiparte de batir seis records mundials, ha aconseguiuo once medallas:
   6 d'archent.
   5 de bronze.
   En os campionatos europeus de natación paralimpica de 1999, 2001 y 2003, ha aconseguido catorce medallas:
   1 d'oro.
   10 d'archent.
   3 de bronze.
   Antimás, ha batiu seis récords de Espanya.
  
   Trachectoria politica 
  Teresa Perales fa parte d'o Partido Aragonés y estió deputada en as Cortz d'Aragón por a circumscripción de Zaragoza dimpués d'as esleccions de 2003, en as eleccions a Cortz d'Aragón de 2003. En 2006 asumió a Dirección Cheneral d'Atención a la Dependencia y en noviembre de 2007 estió a cabeza de lista d'o Partido Aragonés (PAR) ta las eleccions chenerals de 2008 por Zaragoza.
  
  En chunio de 2008 fue esleida presidenta d'o Rolde Choben (a chovenalla d'o Partido Aragonés).
  
  Vida social 
  En 2007, publicó o libro autobiográfico: Mi vida sobre ruedas.<ref> "Mi vida sobre ruedas" cuenta la vida luchadora de Teresa Perales, Aragón Digital, 17 de chulio de 2007. Acceso: 20 d'agosto de 2010.</ref>
  
  Por dos anyadas, fue profesora en a Universidat de Zaragoza impartindo l'asignatura de libre elección Fisioterapia en o esporte paralimpico.
  
   Distincions individuals 
  O 4 d'octubre de 2008, o pleno d'o Concello de Zaragoza li atorgó o titol de Filla predilecta de Zaragoza.
  
  A l'atro'l día y coincidiendo con o 200 aniversario d'os Setios de Zaragoza, Teresa y atras aragonesas recullioron a medalla d'Homenache a las Heroinas de mans de l'alcalde d'a ciudat, Juan Alberto Belloch.
  
  O 23 d'abril de 2009, fue condecorada por os reis d'Espanya con a Reyal Orden d'o Merito Esportivo y li entregoron a medalla d'oro.
  
  En l'anyo 2021 se li atorga o Premio Princesa d'Asturias d'os Esportes por o suyos excepcional palmarés esportivo y a o suyo profundo, activo y valient compromiso social y se reconoixe o esfuerzo y a capacidat de superación de tot un colectivo.
  
   Bibliografía 
   
   
  
   Vinclos externos 
    Pachina web oficial de Teresa Perales.
    La heroína paralímpica, un reportache en o diario El País''.
  
  Referencias 
  
  Premio Princesa d'Asturias d'os Esportes
  Deputaus en as Corz d'Aragón
  Medallistas paralimpicos
  Medallistas paralimpicos d'Aragón
  Naixius de Zaragoza
  Nadadors d'Aragón
  1975 (naixencias)